POZIV NA SAVJETOVANJE



Objavljuje se početak savjetovanja sa zainteresiranom javnošću o nacrtu prijedloga:

[bookmark: _GoBack]Odluke o dugoročnom zaduživanju Općine Oriovac u 2026. godini




O B R A Z L O Ž E NJ E

Općina Oriovac predlaže donošenje Odluke o dugoročnom zaduživanju Općine Oriovac u 2026. godini (u daljnjem tekstu: Odluka) u iznosu od 1.221.525,00 EUR kod Hrvatske banke za obnovu i razvitak (u daljnjem tekstu: HBOR), pod uvjetima utvrđenim indikativnom ponudom Hrvatske banke za obnovu i razvitak broj SK/IP-200/2026 od 24. kolovoza 2026. godine.

Kreditna sredstva namijenjena su financiranju kapitalnih projekata Općine Oriovac: izgradnji i sanaciji cesta, izgradnji nogostupa, izgradnji javne rasvjete, uređenju parkirališta, izgradnji platoa i uređenju centra naselja. Nacrtom prijedloga Odluke utvrđuju se iznos i namjena kreditnog zaduženja, rok korištenja i otplate kredita, kamatna stopa, naknade, instrumenti osiguranja i ostali uvjeti kreditiranja.

Cilj donošenja Odluke jest osigurati financijska sredstva potrebna za realizaciju navedenih kapitalnih projekata Općine Oriovac te utvrditi uvjete pod kojima će se Općina Oriovac dugoročno zadužiti kod HBOR-a.

Sukladno članku 11. Zakona o pravu na pristup informacijama ("Narodne novine", br. 25/13, 85/15 i 69/22), Općina Oriovac provodi savjetovanje sa zainteresiranom javnošću radi upoznavanja javnosti s Nacrtom prijedloga Odluke te prikupljanja mišljenja, primjedbi i prijedloga. Svi zaprimljeni prijedlozi i primjedbe bit će razmotreni, a po završetku savjetovanja objavit će se Izvješće o provedenom savjetovanju.

Savjetovanje sa zainteresiranom javnošću provodi se u trajanju od 30 dana, od 25. kolovoza 2026. godine do 23. rujna 2026. godine, a završni datum ujedno je krajnji rok za dostavu mišljenja, prijedloga i primjedbi na Nacrt prijedloga Odluke.



